Hymnus (Ave maris stella)
Tengernek fínyes Csillagja,
Üdvöz légy, Krisztus szent Anyja,
Szüzeknek szép szűz Virágja,
Mennyeknek boldog kapuja;

Ki mennyből küldött követül,
Üdvözletét Gabrieltűl,
Oltalmazz ellenséginktűl,
Évátúl vött siralomtúl.

Bűnünknek oldd meg kötelit,
Vakoknak nyisd meg szemeit,
Vedd el nyavalyánk terheit,
Nyerjed Istennek javait.

Mutasd anyánknak magadat,
Engeszteljed szent Fiadat;
Hallja meg imádságodat,
Ki nem utálta méhedet.

Kegyes és választott szép Szűz,
Kinek lelkében nincsen bűz,
A bűnt, mely éget, mint a tűz,
Olts és tőlünk távul elűzz.

Nyerj nékünk tiszta életet,
Mennyekbe bátran menetet,
Hogy Jézusnak lássuk színét,
Kóstolhassuk nagy örömét.

Hálát adjunk az Istennek,
Atya, Fiú, Szentléleknek,
Egyenlő három személynek,
Egy állatú Istenségnek.
Versek